CELEX: 32007R1304
Language: sl
Date: 2007-11-07 00:00:00
Title: Uredba Komisije (ES) št. 1304/2007 z dne 7. novembra 2007 o spremembi Direktive Sveta 95/64/ES, Uredbe Sveta (ES) št. 1172/98, Uredb (ES) št. 91/2003 in (ES) št. 1365/2006 Evropskega parlamenta in Sveta glede vzpostavitve NST 2007 kot enotne klasifikacije prepeljanega blaga pri nekaterih vrstah prevoza

8.11.2007   
            
            
               SL
            
            
               Uradni list Evropske unije
            
            
               L 290/14
            
         
      UREDBA KOMISIJE (ES) št. 1304/2007
   z dne 7. novembra 2007
   o spremembi Direktive Sveta 95/64/ES, Uredbe Sveta (ES) št. 1172/98, Uredb (ES) št. 91/2003 in (ES) št. 1365/2006 Evropskega parlamenta in Sveta glede vzpostavitve NST 2007 kot enotne klasifikacije prepeljanega blaga pri nekaterih vrstah prevoza
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 95/64 z dne 8. decembra 1995 o statističnih poročilih glede prevoza blaga in potnikov po morju (1) ter zlasti člena 12 Direktive,
   ob upoštevanju Uredbe Sveta (ES) št. 1172/98 z dne 25. maja 1998 o statističnih poročilih v zvezi s cestnim prevozom blaga (2) in zlasti člena 3(4) Uredbe,
   ob upoštevanju Uredbe (ES) št. 91/2003 Evropskega parlamenta in Sveta z dne 16. decembra 2002 o statistiki železniškega prevoza (3) in zlasti člena 4(5) Uredbe,
   ob upoštevanju Uredbe (ES) št. 1365/2006 Evropskega parlamenta in Sveta z dne 6. septembra 2006 o statistiki prevoza blaga po celinskih plovnih poteh (4) in zlasti člena 9 Uredbe,
   ob upoštevanju naslednjega:
   
               (1)
            
            
               V skladu z Direktivo 95/64/ES, Uredbo (ES) št. 1172/98 in Uredbo (ES) št. 91/2003 je treba standardno klasifikacijo blaga za statistiko prometa (NST/R) uporabljati za klasifikacijo prepeljanega blaga v statistiki pomorskega prometa, statistiki cestnega tovornega prometa in statistiki železniškega prevoza v tem zaporedju.
            
         
               (2)
            
            
               V skladu z Uredbo (ES) št. 1365/2006 je treba pri klasifikaciji prepeljanega blaga v statistiki celinskih plovnih poteh uporabljati bodisi NST/R ali NST 2000 rev. 2.
            
         
               (3)
            
            
               Junija 2007 je Gospodarska komisija Združenih narodov za Evropo (UNECE) sprejela novo spremenjeno različico NST 2000 (NST 2007) zaradi skladnosti s spremenjeno klasifikacijo NACE (statistična klasifikacija gospodarskih dejavnosti v Evropski skupnosti).
            
         
               (4)
            
            
               Da se zagotovi primerljivo statistično zajetje prepeljanega blaga pri vseh zadevnih vrstah prevoza, je treba sprejeti NST 2007 kot enotno klasifikacijo prepeljanega blaga pri vseh zadevnih vrstah prevoza; to mora veljati tako za države članice pri zbiranju nacionalnih podatkov kot za Komisijo pri razširjanju statističnih informacij o prepeljanem blagu.
            
         
               (5)
            
            
               Direktivo 95/64/ES, Uredbo (ES) št. 1172/98, Uredbo (ES) št. 91/2003 in Uredbo (ES) št. 1365/2006 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za statistični program, ustanovljenega s Sklepom Sveta 89/382/EGS, Euratom (5) –
            
         SPREJELA NASLEDNJO UREDBO:
   Člen 1
   Sprememba Direktive 95/64/ES
   Priloga III k Direktivi 95/64/ES se nadomesti z besedilom iz Priloge k tej uredbi.
   Člen 2
   Sprememba Uredbe (ES) št. 1172/98
   Priloga D k Uredbi (ES) št. 1172/98 se nadomesti z besedilom iz Priloge k tej uredbi.
   Člen 3
   Sprememba Uredbe (ES) št. 91/2003
   Priloga J k Uredbi (ES) št. 91/2003 se nadomesti z besedilom iz Priloge k tej uredbi.
   Člen 4
   Sprememba Uredbe (ES) št. 1365/2006
   Priloga F k Uredbi (ES) št. 1365/2006 se nadomesti z besedilom iz Priloge k tej uredbi.
   Člen 5
   Raven podrobnosti v statistiki Skupnosti
   Prva raven klasifikacije NST 2007 (20 oddelkov) se uporablja za klasifikacijo vrste blaga.
   Člen 6
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   Uporablja se od referenčnega leta 2008 in zajema podatke za leto 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. novembra 2007
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 320, 30.12.1995, str. 25. Direktiva, kakor je bila nazadnje spremenjena z Odločbo Komisije 2005/366/ES (UL L 123, 17.5.2005, str. 1).
   
      (2)  UL L 163, 6.6.1998, str. 1. Uredba, kakor je bila nazadnje spremenjena z Uredbo (ES) št. 1893/2006 Evropskega parlamenta in Sveta (UL L 393, 30.12.2006, str. 1).
   
      (3)  UL L 14, 21.1.2003, str. 1. Uredba, kakor je bila nazadnje spremenjena z Uredbo Komisije (ES) št. 1192/2003 (UL L 167, 4.7.2003, str. 13).
   
      (4)  UL L 264, 25.9.2006, str. 1. Uredba, kakor je bila nazadnje spremenjena z Uredbo Komisije (ES) št. 425/2007 (UL L 103, 20.4.2007, str. 26).
   
      (5)  UL L 181, 28.6.1989, str. 47.
   
      PRILOGA
      NST 2007
      
                  Oddelek
               
               
                  Opis
               
            
                  01
               
               
                  Kmetijski, lovski in gozdarski proizvodi; ribe in drugi vodni organizmi
               
            
                  02
               
               
                  Premog in lignit; surova nafta in zemeljski plin
               
            
                  03
               
               
                  Rudnine in kamnine; šota; uranova in torijeva ruda
               
            
                  04
               
               
                  Živila, pijače in tobačni izdelki
               
            
                  05
               
               
                  Tekstil in tekstilni izdelki; usnje in usnjeni izdelki
               
            
                  06
               
               
                  Les in izdelki iz lesa in plute (razen pohištva); izdelki iz slame in pletarskih materialov; vlaknine, papir in izdelki iz papirja; tiskano gradivo in posneti nosilci zapisa
               
            
                  07
               
               
                  Koks in naftni derivati
               
            
                  08
               
               
                  Kemikalije, kemični izdelki in umetna ali sintetična vlakna; izdelki iz gume in plastičnih mas; jedrsko gorivo
               
            
                  09
               
               
                  Drugi nekovinski mineralni izdelki
               
            
                  10
               
               
                  Kovine; kovinski izdelki, razen strojev in naprav
               
            
                  11
               
               
                  Stroji in naprave, d. n.; pisarniški stroji in računalniki; električni stroji in naprave, d. n.; radijske, televizijske in komunikacijske naprave in oprema; medicinska oprema, finomehanični in optični instrumenti; ure
               
            
                  12
               
               
                  Prevozna sredstva
               
            
                  13
               
               
                  Pohištvo; drugi izdelki d. n.
               
            
                  14
               
               
                  Sekundarne surovine; komunalni odpadki in drugi odpadki
               
            
                  15
               
               
                  Pošta, poštne pošiljke
               
            
                  16
               
               
                  Oprema in material, ki se uporabljata pri prevozu blaga
               
            
                  17
               
               
                  Blago, premeščeno med selitvijo gospodinjstev in pisarniških prostorov; prtljaga, prepeljana ločeno od potnikov; motorna vozila, premeščena zaradi popravila; drugo netržno blago d. n.
               
            
                  18
               
               
                  Blago v skupinah: mešane vrste blaga, ki se prevažajo skupaj
               
            
                  19
               
               
                  Nedoločljivo blago: blago, ki ga iz kakršnega koli razloga ni možno določiti in ga zato ni mogoče uvrstiti v skupine 01–16.
               
            
                  20
               
               
                  Drugo blago d. n.